Inventoire de l’artillerie faicte et livrée par Jehan Quenot, varlet de chambre de Monseigneur le duc, sur l’artillerie que, le 3e jour d’aoust 1445, il marchanda de faire pour mondit seigneur le duc, et laquelle a esté essayée a Dijon les darrenier jour de janvier et premier de fevrier 1446, et baillée et delivrée a Philibert de Vaudrey , maistre de l’artillerie de mondit seigneur et mise en son hostel des Loiges audit Dijon. [En marge : ] Le 15e jour decembre. ; 1452 / après qu’il est / venu a cognoissance / le dommaige qui a / esté fait en l’artillerie de Monseigneur, / le present inventoire a esté recouvré et a esté trouvé que les 28 que canons que / bombardes cy après inventoriés / ont esté réuniez / des lieux et places / ou ilz estoient a / tout le mu.. ; que / les aucuns. Et n’en a esté trouvé que vint que ungz / que autres qu’il a samblé. Sur quoy soit mesuré / et en soit parlé a Philibert de Vauldrey. Et premierement Ung petit vuelglaire de 3 piez de long de volée, portant pierre, de environ 3 polces, garny de deux chambres, chacune tenant environ une livre de pouldre, pesant ensemble 219 livres demie fer, signez a tel saing $ . Pour ce : 219 livres denier. [Dans l’interligne :] Et ne se trouve point le vuiglaire dessusdit. [En marge : ] Non reperitur Item ung aultre vuelglaire de la longueur que dessus la volée, garny de deux chambres, pesant ensemble 281 livres demie fer, chacune chambre tenant environ une livre pouldre, signez a semblable seing ≠ portant pierre comme dessus. Pour ce 281 livres. [En marge : ] Non reperitur Item ung autre de la longueur que dessus la volée, garny de deux Chambres, pesant ensemble 203 livres fer, chacune chambre tenant environ une livre pouldre. Et signez a semblable seing И portant pierre comme dessus. Pour ce 203 livres. [En marge : ] Non reperitur Item une autre de la longueur de 3 piez demi de long la volée garny de deux chambres chacune tenant environ une livre pouldre pesant ensemble 142 livres fer, portant pierre de environ deux polces demi de hault, signez a tel seing ╗. Pour ce 142 livres fer. [En marge : ] Non reperitur ut supra